SpareBank 1 SMN

SpareBank 1 SMN er en regional, selvstendig sparebank med hovedkontor i Trondheim. Banken er ledende i Trøndelag og på Nordvestlandet og har 46 kontorer i 42 kommuner.  

SpareBank 1 SMN konsernet har, med sine datterselskaper, i underkant av 1500 ansatte. Banken er organisert etter en modell som tar utgangspunkt i bankens 223.000 privatkunder og 15.000 bedriftskunder, hvor makten i størst mulig grad ligger hos kontor og rådgivere. Banken er organisert i avdelingene Privatmarked, Næringsliv, Organisasjon og utvikling, Kommunikasjon og samfunn samt Konsernfinans.

SpareBank 1 SMN er et resultat av flere fusjoner av lokale sparebanker i Trøndelag og banken har en forvaltningskapital per 30. september 2017 på 147 milliarder kroner. Banken har 46 kontor og hele konsernet har mer enn 1400 ansatte.

Banken har røtter tilbake til 1823 da Trondhjems Sparebank ble etablert. I 1975 fusjonerte Trondhjems Sparebank, Strindens Sparebank og Støren Sparebanker til Trondhjems og Strindens Sparebank. SpareBank 1 SMN ble etablert i 1984 da 23 sparebanker i Trøndelag slo seg sammen for å danne en regionbank. I 1988 ble Spareskillingsbanken en del av banken. Banken var med på etableringen av SpareBank 1 Alliansen i 1995. Banken vokste videre gjennom kjøpet av Romsdals Fellesbank i 2005, og gjennom overtakelse av BN Bank sin avdeling i Ålesund i 2009.

Banken utstedte grunnfondsbevis i 1994 og ble notert på Oslo Børs under egenkapitalbevis med tickerkoden MING.

Referanser

Næringsliv i Trondheim
Banker i SpareBank 1-alliansen
Selskaper notert på Oslo Børs
Selskaper etablert i 1823
Midtbyen (Trondheim)